吳昜

吳昜（）「昜」為陽之本字，故字「日生」，不可作「易」，字日生，號惕斋，南直隸蘇州府吳江縣人，明朝、南明政治人物。

 生平 
吳昜天生神力。崇禎九年（1636年）丙子科應天鄉試第十名舉人，十六年（1643年）癸未科進士。十七年（1644年）前往揚州投靠史可法，上呈《中興末議》，史可法題授兵部職方司主事，為自己監軍。弘光元年（1645年）赴江南籌集糧草，未還而揚州失，率船隊開赴吳江，吳江亦失。前往太湖駐紮，與同邑舉人孫兆奎、諸生沈自駉起義，共組“白腰黨”，屯兵長白蕩，出沒太湖、三泖間，獲隆武帝遙授兵部右侍郎《清史紀事本末·卷十一》：順治二年，夏六月，明吳縣生員陸世鑰、沈自炳、沈自駉起兵太湖。時兩京淪沒，南中人心洶洶，義軍四起。然民兵皆倉猝召集，未更訓練，餉械又不足，故不久即敗。諸主謀者皆先後死焉。明職方主事吳昜、舉人孫兆奎起兵長白蕩，博洛兵至，不習水戰，昜使部卒雜農民中，為之操舟。棹至中流，鐅沉之，溺死無算。時部眾王期昇、吳景亶等起兵西山，克長興，然兵不及昜強，多棄之來歸。。八月二十四日，與清將吳勝兆戰於塘口，獲舟二十艘。翌日大雨，為清兵所敗，吳昜僅一人泅水走，父吳承緒、妻沈氏及女皆溺死。隆武二年（1646年）鄉人周瑞在四保匯聚眾反清，吳昜再駐長白蕩，趁吳江城內鬧燈會之機，率兵第三次佔領吳江城，吳勝兆攻之，大敗，同年六月在嘉善被俘，被執至草橋門，不屈而被磔於市《觚賸·卷一》：釋氏親送 吳昜字日生，其母夫人善繡觀音，技同針絕，乞繡者一金始得一幅。生昜之夕，遙見雙燈前導，有帕首少婦引朱衣童入室，倏然不見，而昜墮地。蓋釋氏親送也。長而文譽日著，膂力過人。以癸未進士，授兵部職方司。時南都已陷，歸舉義旗，聚舟師數千，結營長白蕩。昜提督兵下吳江，眾遂解散，全家俱溺於水。昜乘小舴艋遁去，匿嘉善錢氏園中，日夜酣飲，痛哭不發一言。為邏者執送武林，軍門諭降，不從，竟磔於市。。

家族
曾祖吳山，刑部尚書。祖父吳邦禎，太仆寺卿。父吳承緒。《崇禎十六年癸未科進士三代履歷》：吳易，惕斋，易五房，乙卯年二月十七日生。吳江人，丙子十名，會試八十名，三甲一百五十三名。礼部觀政。

參考文獻

Y
Category:吳江人
Y
Category:明朝兵部職方司主事
Category:明朝兵部右侍郎
Category:南明兵部官員